एक्सेस करने में आ रही परेशानी, कंपनी का अब तक कोई बयान नहीं
Why is Instagram down today? Instagram Outage Reason;  सोशल मीडिया इंस्टाग्राम पर एक्सेस करने में यूजर्स को परेशानी का सामना करना पड़ रहा है। आउटेज ट्रैकिंग वेबसाइट Downdetector.com (डाउनडिटेक्टर डॉट कॉम)
सोशल मीडिया इंस्टाग्राम पर एक्सेस करने में यूजर्स को परेशानी का सामना करना पड़ रहा है। आउटेज ट्रैकिंग वेबसाइट Downdetector.com (डाउनडिटेक्टर डॉट कॉम) के मुताबिक, गुरुवार सुबह हजारों यूजर्स के लिए इंस्टाग्राम सेवाएं डाउन थीं। वेबसाइट के मुताबिक, 30 हजार से ज्यादा यूजर्स ने इंस्टाग्राम पर एक्सेस ना कर पाने की शिकायत की। समाचार एजेंसी रॉयटर्स के मुताबिक, इंस्टाग्राम की पैरेंट कंपनी Meta ने अभी तक इस बारे में कोई बयान नहीं दिया है।
81% यूजर्स को ऐप चलाने में परेशानी
डाउनडिटेक्टर आउटेज ग्राफ के अनुसार, ज्यादातर आउटेज सुबह 7 बजे (भारतीय समय अनुसार) के आसपास रिपोर्ट किए गए थे। सुबह 81% यूजर्स को ऐप का उपयोग करते समय समस्याओं का सामना करना पड़ा, जबकि 15% को वेबसाइट का उपयोग करते समय और 5% यूजर्स को लॉग इन करते समय समस्याओं का सामना करना पड़ा।
बीते दिनों ट्विटर भी हुआ था डाउन
इससे पहले इसी महीने माइक्रो ब्लॉगिंग प्लेटफॉर्म ट्विटर की सर्विस भी ठप पड़ गईं थी। यूजर्स को अपनी टाइम लाइन पर ट्वीट देखने और नया ट्वीट पोस्ट करने में परेशानी हो रही थी। डाउन डिटेक्टर के अनुसार, यह समस्या दोपहर 3.47 बजे से शुरू हुई थी।